### Beslutninger

Ruben Lauridsen, Magistratsafdelingen for Børn og Unge, Magistratsafdelingen for Sundhed og Omsorg og Magistratsafdelingen for Teknik og Miljø med bemærkning, at byrådet i sit møde den 24. april 2024 har vedtaget Magistratens foranstående indstilling af 16. april 2024.

###

.

### Resume

I skolerne i [adresse] trives langt de fleste børn, og de klarer sig godt fagligt. Men igennem de sidste ti år er andelen af børn, som modtager specialundervisning steget fra 4,1 til 5,6 procent. Det medfører strukturelle udfordringer for skolerne.

Beløbet, som har manglet i skolernes budget til elever i specialklasser, er steget fra 25 mio. kr. i 2018 til 72 mio. kr. i 2023. Budgetmodellen på skoleområdet tager ikke højde for, at andelen af elever i specialtilbud stiger.

De 29 ud af 31 byrådsmedlemmer, som udgør aftale-partnere bag budget 2024-2027, har den 22. marts 2024 indgået en aftale om skolernes økonomi, se bilag 1.

Det er aftalt, at skolerne tildeles ekstraordinært en bevilling på 57 mio. kr. i 2024 med henblik på at fastholde skolernes mulighed for at arbejde med forebyggende indsatser på almenområdet, to-voksenordninger, samarbejde med PPR om tidligere og praksisnære indsatser, trivsels og bevægelsesindsatser mv.

Samtidigt igangsættes en analyse af de strukturelle udfordringer og løsninger for skolerne set i sammenhæng med implementering af indsatserne under Bredere Børnefællesskaber samt andre trivselsindsatser. Løsningerne drøftes i forhandlingerne om budget 2025.

### Beslutningspunkter

Det indstilles:

At 1) skolernes budget i 2024 tilføres 57 mio. kr.

At 2) finansieringen findes fra 17 mio. kr. i intern omprioritering i Børn og Unge, 9 mio. kr. fra overskydende midler i regnskab 2023 i Sundhed og Omsorg, 3 mio. kr. fra Borgmesterens Afdelings overskydende midler fra [adresse] og 28 mio. kr. fra midler afsat på reserven til udbygning på dagtilbudsområdet.

At 3) der meddeles de tillægsbevillinger, som fremgår af ressourceafsnittet samt bilag 2.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 16-04-2024

Rune Jeppesen: 8

Fremsendes til [adresse] med bemærkning, at Magistraten i mødet den 16. april 2024 anbefaler, at byrådet tiltræder Borgmesterens Afdelings, Magistratsafdelingen for Børn og Unge, Magistratsafdelingen for Sundhed og Omsorg og Magistratsafdelingen for Teknik og Miljøs indstilling af 3. april 2024.